Publication: Magyar Közlöny
Issue: MK-1998-1 (Year: 1998, Number: 1)
Era: 1990-2004
Section: [A 42/1996. (XII. 28.) PM rendelet
Paragraph Index: 562

[A 42/1996. (XII. 28.) PM rendelet 4/a) számú mellékletéhez] Kitöltési útmutató az EG-03F számú, „Adatlap a költségvetési előirányzatok módosítására” elnevezésű űrlaphoz A felügyeleti szerv az Országgyűlés és a Kormány hatáskörében végrehajtott módosítás végrehajtását szolgáló előirányzat-módosításról, valamint a felügyeleti szervi hatáskörben végrehajtott előirányzat-módosításról az EG- 03F számú, „Adatlap a költségvetési előirányzatok módosítására” elnevezésű űrlapon — minden egyes módosításról külön-külön — tájékoztatja a Magyar Államkincstárt a módosítást követő 5 munkanapon belül. A Belügyminisztérium a helyi, helyi kisebbségi önkormányzatok „helyi önkormányzatok támogatásai, hozzájárulásai” előirányzataiban a külön jogszabályokban kapott felhatalmazás alapján végrehajtott módosításokról ugyancsak az EG-03F számú adatlapon tájékoztatja a Kincstárt. Az űrlapot két példányban kell benyújtania a felügyeleti szervnek (vagy a Belügyminisztériumnak) a Kincstár központja részére. A Kincstár központ az előirányzat-módosítás kincstári nyilvántartásban történő átvezetését követően az adatlap egy példányának visszaküldésével visszaigazolja a módosítást. Az űrlap adatai: — A bizonylat sorszáma: A fejezet (vagy a Belügyminisztérium) által a fenti hatáskörű módosításokról a Kincstár központjához benyújtott űrlapok éven belüli folyamatos sorszámozására szolgál. — Összes oldal: Amennyiben az előirányzat-módosítás feltüntetésére az adott A, B vagy C jelű oldalon lévő sorok száma nem elegendő (több költségvetési szervet érint a módosítás), az ahhoz kapcsolódó összes oldal száma. — A, B, C oldal oldalszáma: Az A, B vagy C oldal összes oldalából az adott lap sorszáma. — Fejezet száma: A tárgyévi költségvetési törvénynek megfelelő fejezetrend szerinti sorszám. — Fejezet neve: A felügyeleti szerv (vagy a Belügyminisztérium) nevének feltüntetésére szolgál. — Tételszám: A tételszám oszlopában az összetartozó előirányzat-módosításokat ugyanazzal a sorszámmal kell ellátni, valamennyi (A, B, C) lapon. — Költségvetési szerv vagy fejezet államháztartási egyedi azonosító száma: Az államháztartási egyedi azonosító szám alkalmazásáról szóló PM rendelet alapján a pénzügyminiszter által adott azonosító szám. — Fejezet, cím, alcím, előirányzat-csoport, kiemelt előirányzat száma: A rovatokban a tárgyévi költségvetési törvény szerkezetének megfelelő sorszámokat kell feltüntetni. — Költségvetési szerv vagy fejezet megnevezése: A költségvetési szerv vagy a fejezet nevének feltüntetésére szolgál. — Kiadási, bevételi kiemelt előirányzatok neve: Az előirányzatok tárgyévi költségvetési törvény szerinti megnevezése. — Módosítás jogcíme: A kincstári körbe tartozók költségvetési előirányzatai tervezésének, módosításának és várható teljesítésének adatszolgáltatási és nyilvántartási rendjéről szóló PM tájékoztatóban meghatározott megfelelő előirányzati kódszámot kell feltüntetni a rovatban. — A módosítás előjele: Az előirányzat növekedése esetén + jelet, az előirányzat csökkenése esetén — jelet kell a rovatban feltüntetni. — A módosítás összege: A módosítás összegét ezer forintban kell feltüntetni. — A módosítás következő évre áthúzódó hatása: Amennyiben az előirányzat-módosítás a következő költségvetési évet érinti csak abban az esetben kell kitölteni. — (+ ) módosítás esetén a forrás ÁHT-azonosítója: Előirányzat-növekedés esetén fel kell tüntetni az előirányzat forrásának államháztartási azonosító számát is. Más esetben ezt a rovatot nem kell kitölteni. — Az előirányzat felhasználás/zárolás módja: A megfelelő sorban a megfelelő oszlopban a finanszírozás összegét kell feltüntetni. — Dátum, aláírás, iktatószám: Az előirányzat-módosításról történő adatszolgáltatás dátumát, a Kincstárnál bejelentett aláíró aláírását, a fejezet (vagy Belügyminisztérium) pecsétjét és iktatószámát kell feltüntetni. 1998/1. szám

Source: https://magyarkozlony.hu/hivatalos-lapok/eb9b645f25b1f370a823b3142eb08ab88ea39d8e/dokumentumok/05943a106c003bff9d81f41ec62ee5d3742acbe0/letoltes